East Sussex
<s>East Sussex (čita se Istočni Saseks)  je ceremonijalna i nemetropolitanska grofovija na jugoistoku Engleske.</s>

<s>Geografske karakteristike</s>

<s>East Sussex leži u regiji Jugoistočna Engleska, ima površinu od 1,810 km², na kojoj živi 800,040 stanovnika.</s>

<s>On graniči sa sjeveroistoka sa grofovijom Kent, sa sjeverozapada sa Grofovijom Surrey, sa zapada sa Grofovijom West Sussex i sa juga sa La Manchom.</s>

<s>Grad Lewes, nedaleko od mora je administrativni centar.</s>

<s>East Sussex je administrativno podjeljen na 6 distrikta: Hastings, Rother, Wealden, Eastbourne, Lewes i Brighton and Hove.</s>

<s>Krečnjački masiv - South Downs, proteže se duž obale u nizu klifova, koji su osobito impresivni kod 
Beachy Heada.</s><s>Sjeverno od brda masiva, leži greben Weald, formiran od pijeska i gline obrastao šumom i vrištinom.</s>

<s>U jugoistočnom dijelu grofovije, iza klifova Beachy Heada, leži isušena močvara Pevensey Levels, mjesto iz kojeg su u historiji počinjale mnoge invazije na Britaniju.</s>

<s>Duž obale leže nanizani ladanjski gradići Hove, Brighton, Peacehaven, Seaford, Eastbourne, Bexhill-on-Sea i Hastings, odlično povezani željeznicom sa Londonom.</s>

<s>Historija</s>

<s>Sve do 1974.</s><s>East Sussex bio je dio Historijskog countya Sussex, koji ima svoje korijene u drevnom Kraljevstvu Sussex osnovanom u 5. vijeku nakon odlaska Rimljana.</s><s>Kraj je bogat arheološkim nalazima, naročito brdski dijelovi.</s>

<s>Znamenitosti</s>

<s>East Sussex ima bogatu arhitektonsku baštinu, sastavljenu od crkava, opatija i zamkova iz 12. i 13. vijeka, poneki od njih datiraju čak iz anglosaksonskih vremena.</s><s>U zamku Herstmonceux (oko 1440.) smješten je britanski Kraljevski opservatorij Greenwich, koji je između 1948. i 1990. bio smješten u Greenwichu.</s>

<s>U Falmeru pored Brightona je 1961. otvoren Univerzitet Sussex.</s>

<s>Privreda</s>

<s>Najznačajnija privredna aktivnost je stočarstvo i proizvodnja hmelja, koji se ne uzgaja toliko intenzivno kao nekad.</s>

<s>Izvori</s>

<s>Vanjske veze</s>

<s>East Sussex County Council</s>

<s>Grofovije u Engleskoj
Jugoistočna Engleska</s>

